Vylučovanie

Odpadové látky sa z tela odstraňujú tráviacou, močovou, dýchacou sústavou a kožou.

Močová sústava

Zabezpečuje hospodárenie s vodou a soľami. Tvoria ju obličky, močovody, močový mechúr a močová rúra. Obličky sú párový orgán fazuľovitého tvaru, uložené na zadnej strane brušnej dutiny. Močovody sú rúrky, ktorými steká moč do močového mechúra. Močový mechúr slúži na hromadenie moču. Ak sa nahromadí moč, vyvoláva pocit nutkania močiť. Močová rúra je trubica, ktorou odteká moč z močového mechúra. /obr. 235 na str. 90/.